হাসপাতালে নেই শেড, খোলা আকাশের নীচে রাত্রিযাপন

জলপাইগুড়ি:  চরম বিপদের মধ্যে রাত কাটাচ্ছেন জলপাইগুড়ি মাদার এন্ড চাইল্ড হাবে ভর্তি থাকা প্রসূতি মায়েদের পরিবারের সদস্যরা। কনকনে ঠাণ্ডার মধ্যে খোলা আকাশের নিচে মশারি টাঙ্গিয়ে রাত কাটাচ্ছেন তারা। হাসপাতাল কর্তৃপক্ষকে বহুবার জানিয়েও মেলেনি কোন সুরাহা। ঝাচকচকে হাসপাতাল থাকলেও চরম বিপত্তিতে সাধারণ মানুষ।

মাদার এণ্ড চাইল্ড হাবটি শুধুমাত্র প্রসূতি মায়েদের জন্য তৈরি পাঁচ তলা ঝাচকচকে হাসপাতাল। প্রতিদিন বহু রোগী এখানে ভর্তি হয়৷ এই হাসপাতালে ভর্তি থাকা রোগীদের পরিবারের সদস্যদের দিনের পর দিন রাত কাটাতে হচ্ছে খোলা আকাশের নিচে৷ ঝড়, বৃষ্টি, কুয়াশার মধ্যে এই ভাবেই দীর্ঘদিন ধরে এই মানুষগুলি রাত কাটাচ্ছেন। তাও হুশ ফেরেনি হাসপাতাল কর্তৃপক্ষের। একটি প্রতিক্ষালয় পর্যাপ্ত নয়। প্রবল ঠান্ডার সাধারণ মানুষগুলি খোলা আকাশের নিচে মাটিতে চাদর পেতে মশারি টাঙ্গিয়ে রাত্রিযাপন করছেন তারা। জলপাইগুড়ি মেডিক্যাল কলেজের অন্যান্য সমস্ত বিভাগে আলাদা আলাদা প্রতিক্ষায় থাকলেও, শুধুমাত্র এই হাসপাতালের পর্যাপ্ত প্রতিক্ষালয় নেই৷

রোগীর আত্মীয়দের দাবি, সরকার লক্ষ লক্ষ টাকা বিভিন্ন ক্ষেত্রে খরচ করছে কিন্তু সাধারণ মানুষের সুবিধার জন্য একটি শেড তৈরি করতে পারছেনা৷

বিধায়ক প্রদীপ বর্মা জানান, আমরা খুব তাড়াতাড়ি হাসপাতাল চত্তরে একটি সেডের ব্যবস্থা করবো৷

এখন দেখার বিষয়, এই মানুষগুলিকে আরো কতদিন কষ্টের মধ্যে রাত কাটাতে হবে সেটাই দেখার বিষয়।

আরও খবর দেখুন

বিজেপি বিধায়কদের বিরুদ্ধে পুলিশি পদক্ষেপ নয়, নির্দেশ কোর্টের