হাসপাতালে কর্মী নিয়োগ নিয়ে তুমুল বিক্ষোভ

জলপাইগুড়ি : টাকার বিনিময়ে জলপাইগুড়ি মেডিক্যাল কলেজে ( Jalpaiguri Medical College Super Specialty Hospital) নিয়োগ করা হচ্ছে অস্থায়ী কর্মী। এর প্রতিবাদে জলপাইগুড়ি মেডিক্যাল কলেজের সুপার স্পেশালিটি হাসপাতাল সহ বিভিন্ন জায়গায় বিক্ষোভ দেখায় তৃণমূল। শনিবার নতুন নিয়োগ হওয়া ১১জন কর্মীকে কাজ থেকে বের করে দিল বিক্ষোভকারীরা।

বিক্ষোভকারীদের দাবি করোনার সময় তারা প্রাণের ঝুকি নিয়ে সাধারণ মানুষকে পরিষেবা দিয়েছিল। মোট ৬১জন কর্মী তারা এই মহামারীর সময় সাধারণ মানুষকে পরিষেবা দিয়েছিল। কথা ছিল মেডিক্যাল কলেজে যখন অস্থায়ী কর্মী নিয়োগ করা হয়ে এই ৬১জনকে আগে কাজে নেওয়া হবে তার পর অন্য ছেলে মেয়েদের কাজে নেওয়া হবে। অভিযোগ, মেডিক্যাল কলেজের অস্থায়ী কর্মীদের নিয়োগ করে একটি বেসরকারি ঠিকাদার সংস্থা তারা বিপুল পরিমাণে টাকার বিনিময়ে কর্মী নিয়োগ করছে। অথচ ৬১জন করোনা যোদ্ধাকে কাজে নেওয়া হচ্ছে না। এর প্রতিবাদে শনিবার তৃণমূল নেতা প্রধান হেমব্রোমের নেতৃত্বে সুপার স্পেশালিটি হাসপাতাল সহ মেডিক্যাল কলেজের আবাসিকদের হোস্টেলে থাকা অস্থায়ী ১১জন কর্মীকে কাজ থেকে বের করে দেয় বিক্ষোভকারীরা।

আরও পড়ুন: রাস্তা নিয়ে বিবাদ, পরিবারকে সামাজিক বয়কটের ডাক

নিয়োগের দাবিতে বিক্ষোভ দেখায় আন্দলোনকারীরা৷ তাদের দাবি, আগে এই ৬১জন কর্মীকে কাজে নিতে হবে তার পর অন্যান্যদের কাজে নিতে পারে প্রশাসন।অন্যদিকে জলপাইগুড়ি মেডিক্যাল কলেজের ডেপুটি সুপার ডাক্তার সুরজিত সেন বলেন আমি বিষটি শুনেছি এটা অন্যায় হয়েছে৷ আমি গোটা বিষয়টি আমার ঊর্ধ্বতন কর্তৃপক্ষকে জানিয়েছি তারা যে নির্দেশ দেবে সেই মতো ব্যবস্থা নেওয়া হবে।

আরও অন্য খবর দেখুন