সদ্যোজাত মৃত্যুকে কেন্দ্র করে উত্তেজনা

জলপাইগুড়ি: হাসপাতালে সদ্যোজাত (Newborn) মৃত্যুকে (Death) কেন্দ্র করে উত্তেজনা। জলপাইগুড়ি (Jalpaiguri) মেডিক্যাল কলেজের এসএনসিইউ এর ঘটনা। কর্তব্যরত নার্সিং (Nursing) কর্মীদের গাফিলতির কারণে এই শিশু মৃত্যু বলে অভিযোগ পরিবারের৷ দোষীদের শাস্তির দাবিতে মেডিক্যাল কলেজ কর্তৃপক্ষের কাছে লিখিত অভিযোগ দায়ের সদ্যোজাতের পরিবারের।

জলপাইগুড়ি খরিয়া গ্রামপঞ্চায়েতের বামন পাড়ার বাসিন্দা বরুন রায় তাঁর স্ত্রী প্রতিমা রায়কে গত ১৫ তারিখ মেডিক্যাল কলেজের মাদার এন্ড চাইল্ড হাবে ভর্তি করেন। সেই দিনই প্রতিমাদেবী একটি পুত্র সন্তানের জন্ম দেন৷ সব ঠিকই চলছিল। হঠাৎ করে প্রতিমাদেবীর সন্তানের শারীরিক কিছু সমস্যা লক্ষ করেন চিকিৎসক। সন্তানকে মায়ের থেকে এনে ভর্তি করা হয় এসএনসিইউ (SNCU) বিভাগে, গত ১৮ তারিখে। অভিযোগ সদ্যোজাতকে এসএনসিইউ (SNCU) বিভাগে ভর্তিকরার পর থেকে পরিবারের কাউকে শিশুটিকে দেখতে দেওয়া হচ্ছিল না। গতকাল প্রতিমাদেবী নিজের ওয়ার্ড থেকে বেড়িয়ে এসএনসিইউ (SNCU)-তে গিয়ে তার সন্তাকে দেখতে গেলে তিনি দেখেন তাঁর পুত্র সন্তান কোনওরকম নড়াচড়া করছে না। তার শ্বাস চলছে না৷ তৎক্ষনাৎ কর্তব্যরত নার্সিং কর্মীদের বিষটি জানানো হয়। তার পর নার্সিংকর্মীরা ছুটে যায়। খবর দেওয়া হয় চিকিৎসকে। কিন্ত ততক্ষণে অনেক দেরি হয়ে গেছে। সদ্যজাতটির সেখানেই মৃত্যু হয়।

আরও পড়ুন: শ্রীনগরে রাতে মরসুমের সর্বনিম্ন তাপমাত্রা রেকর্ড

এখানেই পরিবারের সদস্যদের অভিযোগ, ওই বিভাগের নার্সিং কর্মীরা একটু তাদের সন্তানের দিকে নজর দিলে হয়তো তাঁদের সন্তানটির মৃত্যু হত না। রবিবার গভীর রাত পর্যন্ত হাসপাতালে বিক্ষোভ দেখায় ওই পরিবার৷ আসে কোতোয়ালী থানার পুলিশ৷ পুলিশ ঘটনাস্থলে এসে পরিস্থিতি নিয়ন্ত্রণ আনে। এর পরেই পরিবারের পক্ষ থেকে দোষী নার্সিং কর্মীদের বিরুদ্ধে মেডিক্যাল কলেজের এমএসভিপি কল্যাণ খাঁ র কাছে লিখিত অভিযোগ দায়ের করে। যদিও কল্যাণ খাঁ জানিয়েছেন, তিনি বিষটি শুনেছেন। খোঁজ নিয়ে দেখবেন৷